MT
8.3.2023
Il-Ġurnal Uffiċjali tal-Unjoni Ewropea
C 86/31
Ġew miżjuda żewġ razez mal-lista ta’ razez omm awtorizzati: Blanche du Massif Central u Lacaune tal-laħam.
Dawn it-tliet razez jistgħu jintużaw bħala razza pura jew minn inkroċjar tal-ewwel ġenerazzjoni.
Ġiet miżjuda lista ta’ razez missier minn fost ir-razez li jifilħu u għall-qtil użati bħala razza pura.
Skont id-destinazzjoni tal-ħrief, in-nissiel jagħżel l-aktar razza missier xierqa, għall-qtil, biex titjieb il-konformazzjoni u dik li tiflaħ għat-tiġdid tan-numri tal-ħrief.
Fir-rigward tas-sistemazzjoni tal-bini (il-maqjel, iċ-ċentru ta’ tranżitu), ġew miżjuda l-obbligi ġodda biex ikopru l-prattiki tal-produtturi tal-IĠP (l-aċċess għall-ilma u l-għalf, id-densità tal-annimali fil-bini, il-kwalità tal-friex u t-tindif tal-bini).
Fir-rigward tal-kura tal-annimali, ġew miżjuda l-kundizzjonijiet għall-immaniġġjar tal-annimali (b’attenzjoni, projbizzjoni li jinġibdu l-annimali mis-suf), kif ukoll projbizzjoni fuq il-kastrazzjoni tal-irġiel.
Fir-rigward tal-kura veterinarja, ġew miżjuda obbligi ġodda biex jirregolaw l-użu u t-traċċabbiltà tal-għalf medikat.
Sabiex jiġi pprovdut qafas għat-trasport tal-annimali u jiġi minimizzat l-istress, ġie miżjud il-ħin massimu ta’ vjaġġ ta’ 8 sigħat.
Subintestatura 5.6 “Operazzjonijiet tat-tbiċċir” F’konformità mal-emenda ppreżentata fil-parti Deskrizzjoni tal-prodott, tinbidel l-età tat-tbiċċir tal-ħrief u l-grupp tal-età jitnaqqas għal bejn 60 u 150 jum (minn 90 sa 180 jum kif kien qabel).
Id-dispożizzjoni hija kkompletata bl-indikazzjoni li l-ħrief imbiċċra bejn l-età ta’ 60 u 69 jum ma jkunux miftuma.
Huwa definit massimu ta’ 24 siegħa bejn il-wasla tal-ħrief u t-tbiċċir.
Il-kundizzjonijiet għat-tberrid tal-karkassi ġew definiti u miżjuda ma’ din it-taqsima (temperatura fl-iktar parti mlaħħma, ebda kondensazzjoni).
Ġew miżjuda l-kriterji għall-għażla tal-karkassi, kif ukoll il-kundizzjonijiet meħtieġa għall-ħżin u l-għażla tal-karkassi (karkassi mhux maqtugħin, kamra tal-ħżin, stat wara t-tberrid, eżami kiesaħ).
Subintestatura 5.7 “Għażla tal-ġewwieni” Ġew miżjuda dispożizzjonijiet dwar l-għażla tal-ġewwieni, jiġifieri li dan jittieħed mill-karkassi tal-annimali tal-IĠP “Agneau du Quercy” fil-ħin tas-separazzjoni tiegħu.
Subintestatura 5.9 “Tqattigħ u ppakkjar” Ġew miżjuda dispożizzjonijiet dwar it-tqattigħ u l-ippakkjar, jiġifieri li dawn isiru fl-impjant tat-tqattigħ u immedjatament wara t-tqattigħ u li l-laħam jista’ jiġi ppakkjat bl-ingrossa jew bħala unità għall-bejgħ lillkonsumatur (UVC).
4.8.
Rabta Il-paragrafu “Rabta maż-żona ġeografika” jinkiteb kompletament mill-ġdid iżda l-elementi fundamentali ma jinbidlux.
Dan huwa organizzat mill-ġdid fi tliet partijiet biex issir distinzjoni bejn il-karatteristiċi speċifiċi taż-żona ġeografika, il-karatteristiċi speċifiċi tal-prodott u r-rabta kawżali.
4.9.
Korp ta’ spezzjoni F’konformità mal-linja gwida fis-seħħ fil-livell nazzjonali għall-armonizzazzjoni tal-abbozzar tal-Ispeċifikazzjonijiet tal-Prodotti, jitħassru l-isem u d-dettalji ta’ kuntatt tal-korp taċ-ċertifikazzjoni, u titħassar ukoll it-tabella tal-pjan ta’ spezzjoni.
Din l-intestatura issa saret issemmi d-dettalji tal-awtoritajiet kompetenti fir-rigward tal-ispezzjoni fil-livell Franċiż: l-Istitut Nazzjonali għall-Oriġini u l-Kwalità (INAO) u d-Direttorat Ġenerali għall-Kompetizzjoni, l-Affarijiet talKonsumatur u l-Prevenzjoni tal-Frodi (Direction générale de la concurrence, de la consommation et de la répression des fraudes – DGCCRF).
L-isem u d-dettalji tal-korp ta’ ċertifikazzjoni jistgħu jiġu kkonsultati fuq is-sit tal-INAO u fuq il-bażi tad-data tal-Kummissjoni Ewropea.